Det er vanvittigt at en dansk biograf nu aktivt støtter op om den islamiske dagsorden.

Den 7. og 8. maj kan man i Cinemaxx se den islamiske propagandafilm ”Last Chance”. Filmen er produceret af den islamiske organisation One Path. Det vil sige, at Cinemaxx nu aktivt promoverer en islamisk dagsorden i Danmark.

Det er ganske enkelt vanvittigt!

Hvem er så med i denne film? Jo, en af hovedrollerne spilles af den berygtede Imam Mohamed Hoblos. Han er kendt for at prædike, at det er mindre slemt at voldtage et barn end at misse en bøn. Ja, du læste rigtigt.

Han prædiker, at det er mindre slemt at voldtage et barn, end at misse bare én bøn.

Det er slemt nok, at Cinemaxx lægger lærred til denne islamiske propaganda. Men det er faktisk værre. For denne berygtede iman er inviteret til at tale inden filmen. Han får simpelthen taletid og mulighed for at promovere den islamiske dagsorden i en dansk biograf.

I Aarhus er jeg bekendt med, at der er ungdomsklubber i indvandretunge områder, som har planlagt, at de skal ind og se og høre dette. Vi har altså her tale om skattefinansierede kommunale klubber, som bakker op om dette arrangement og mener, at det er det helt rigtige for unge indvandrere og efterkommere at se i Danmark. Hurra for kommunal integration!!!

Jeg har intet andet end afsky over for islamismen. Jeg vil på ingen måde støtte op om danske virksomheder, der aktivt medvirker til at promovere en islamisk dagsorden, og vil derfor ikke komme i Cinemaxx længere. Jeg har også taget kontakt til Aarhus Kommune, da det på ingen måde kan være rigtigt, at danskernes skattekroner skal gå til, at unge aktivt bliver påvirket af en vanvittig mand som Mohamed Hoblos.

Ikke tale om at mine penge indirekte skal støtte islamisk propaganda.